O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish to‘g‘risida (O‘zbekiston Respublikasi Prezidentining “Tadbirkorlik faoliyati sohasidagi litsenziyalash va ruxsat berish tartib-taomillarini yanada qisqarti

O‘zbekiston Respublikasi Prezidentining “Tadbirkorlik faoliyati sohasidagi litsenziyalash va ruxsat berish tartib-taomillarini yanada qisqartirish va soddalashtirish, shuningdek, biznes yuritish shart-sharoitlarini yaxshilash chora-tadbirlari to‘g‘risida” 2018-yil 11-apreldagi PF-5409-son Farmoniga muvofiq Vazirlar Mahkamasi qaror qiladi:
 1. O‘zbekiston Respublikasi Hukumatining ilovaga muvofiq ayrim qarorlariga o‘zgartirish va qo‘shimchalar kiritilsin. 
 2. Vazirliklar va idoralar o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 
 3. Mazkur qarorning bajarilishini nazorat qilish O‘zbekiston Respublikasi Ichki ishlar vaziri P.R. Bobojonov zimmasiga yuklansin.
 1. Vazirlar Mahkamasining “Portlovchi moddalar va portlatish vositalarini O‘zbekiston Respublikasiga olib kirish, transportda tashish, saqlash va ulardan foydalanish tartibini takomillashtirish chora-tadbirlari to‘g‘risida” 2004-yil 6-maydagi 213-son qarorida (O‘zbekiston Respublikasi QT, 2004-y., 5-son, 46-modda): 
 a) 1-bandning uchinchi xatboshi, 5-band va 2-ilova o‘z kuchini yo‘qotgan deb hisoblansin; 
 b) 2-bandda:
 ikkinchi xatboshi quyidagi tahrirda bayon qilinsin: 
 “sanoat maqsadidagi portlovchi materiallarni O‘zbekiston Respublikasiga olib kirish portlovchi moddalar aylanmasi sohasida faoliyatni amalga oshiruvchi yuridik shaxslarga O‘zbekiston Respublikasi Ichki ishlar vazirligi tomonidan beriladigan ruxsatnomalar asosida amalga oshiriladi”;
 quyidagi mazmundagi uchinchi, to‘rtinchi va beshinchi xatboshilar qo‘shilsin:
 “portlovchi materiallarni O‘zbekiston Respublikasiga jismoniy shaxslar tomonidan olib kirish, shu jumladan kuzatilmaydigan bagajda olib kirish taqiqlanadi; 
 portlovchi moddalarni (olib kirishga ruxsatnoma mavjud bo‘lganda) transport vositalari O‘zbekiston Respublikasi Davlat chegarasidan o‘tkazish punktlari orqali ustuvor tartibda (navbatsiz) o‘tkaziladi; 
 portlovchi materiallarni bojxonada tekshirish faqat maxsus jihozlangan joylarda (portlovchi materiallarni saqlash omborlarida) amalga oshiriladi”; 
 uchinchi — yettinchi xatboshilar tegishli ravishda oltinchi — o‘ninchi xatboshilar deb hisoblansin. 
 2. Vazirlar Mahkamasining 2017-yil 6-iyundagi 360-son qaroriga (O‘zbekiston Respublikasi QT, 2017-y., 6-son, 95-modda) kiritilayotgan o‘zgartirishlar rus tilidagi matnda berilgan.